text
stringlengths 1
2.05k
|
|---|
पिछले बरे विधानसभा चुनाएं थवां पैह्ल्ले ते बाद च जनता कन्नै कीते गे वादें गी जेल्लै पूरा करने दी बारी आई ते मुक्खमंत्री उमर अब्दुल्ला गी एह् कम्म औक्खा सेई होवा करदा ऐ। एनेह् नेईं ऐ जे एह् ओहदे लेई कोई असाधारण कम्म नेईं ऐ। अज्ज ओह् बहुमत च न पर साबका सरकार तमां बेहत्तर ते अलग किश करने दा ओहदा दावा शुरूआत थमां गी डांवाडोल नज़र आ’वा रदा ऐ। लोकें दी जीवन दी मुश्किलें, खास करिऐ घाटी च, दूर करने दा ओह्दा वादा बी अर्थहीन साबत होआ’रदा ऐ ते इ’यां सेई ओवां’रदा ऐ जे बाकी दे राजनीतिज्ञें दी चाल्ली गै ओह् बी सिर्फ वादें गी करना गी जानदे न। उनें वादें गी सूचि च त्रै प्रमुक्ख वादे हे, मानवाधिकार हनन दे मामलें उप्पर नज़र रखना, सुरक्षाबलें गी हत्याएं लेई मिलेआ बेलगाम लाइसैंस रद्द करना ते ऐसे क्षेत्रें थमां सेनाएं गी टह्ना इत्थें दी स्थिति च सुधार होआ ऐ। विहम्बना एह् ऐ जे मुक्खमंत्री दा इने त्रैं गल्लै गी लेईऐ कीया गेआ वादा जिम्मेदारी दे अभाव कन्नै ग्रस्त ऐ। केन्द्रीय गृह मंत्री पी. चिदम्बरम दा इने मामलें च कीता गेया खुलासा एह स्पश्ट करदा ऐ जे किश नेईं बदलेआ जा’रदा ऐ ते न गै भविक्ख च कुसै बदलाव दी कोई मेद ऐ। बारामूला ज़िले दे बोमाई ग्रां च हाल इच गै होई हत्याएं दे मामले च जांच गी लेईऐ सेना दे बर्ताव कन्नै सारी कहानी साफ होंदी ऐ। पैह्ल्ले तां छानबीन करने दी गल्ल मन्नी लैत्ती गेई पर एहदे परैंत समानांतर छानबीन दा वादा करी दित्ता। |
कवि अनुसार अहिल्या सच्चें-मुच्चें सिलपत्थर नेईं होई ही, बल्के गौतम रिशी दे अपशब्दें कारण उसदी मनोदशा सिल-पत्थर समान बनी ही। राम इक कुशल मनोचकित्सक आंगर व्यवहार करियै अहिल्या गी सामान्य स्थिति च वापस परतांदे न। |
लखनसिंह ने बसोसै दे लहजे च आखेया-अज नेईं औंदी तेरी हीर जा टुर जा घर नूं |
दमें जने सत्तू खान बेई गे। खन्दे खन्दे विक्रम नै पुच्छेया--"तुसें अपना नां ते दस्सेया गै नेईं?" |
पहला चंडाल-ठीक ऐ। तां आओ फी। |
करटक ने आक्खेआ-ओ किआं ? |
इक सी तयाड़े भाऊ पेट्टे पीड़ा कन्ने करलाणा लग्गे। इतणी पीड़। मैं कम्बी पेई। भाभी घरें नीं थी। भिंजो भाऊए बाज दित्ती। पाणी मंगिआ। मैं पाणी लेइ आई। |
(अवाज बदलियै) अज्ज दिन भर सारे स्कूलै अन्दर चुप व्यापी दी रेई...विद्यार्य़ियें दे मुंएं च गल्ल नईं, मास्टरें दे कमरे च हासे-बोलने दी अवाज नईं, चपरासी पुल्ले पैरें टुरै करदे न...चौकीदार फाड़कै पर काठै दे पुतले आंगर खड़ोते दा ऐ...तां बी कुसै विद्यार्थी जां मास्टरै आइयै मिगी नईं गलाया—अशोक गी नईं कड्डो स्कीला दा (फिरी करलाई उठदा ऐ) जानदे ओ की ? उनें गी सेई ऐ जे अशोक गी कड्डने दा मेंरे लेई के मतलब ऐ ! ओ जानदे न जे होर कोई रस्ता होंदा तां में इयां कदें नईं करदा। इसै करी कोई आखने गी नईं आया। पर तस आए ओ ? |
खोता पसोए दा झट गै मन्नी ते गिद्धड़े दे कन्नै चली पेआ। रस्ते चलदे चलदे गिद्धड़ होर मता मता पसेरदा गेया ते खोता बी मता 2 खुश होन लगा। इस चाली दोए हासे-मशकरियां करदे करदे शेरा दी गुफा दे खल्ल जाई पुज्जे। शेरै कोला जरोई निं ते उसने झट गै खोते गी झलवैट मारने दी कीती पर परमात्मा दी मरजी खोता ओदे पंजे हेठ निं आया ते ओ नठी गेआ. इन्नै चिरै गी गिद्धड़ आक्खन लगा जे म्हाराज तुसें ए ते कीता हत्थ आये दा शकार मुआई ओड़ेआ इन्नी तौल करने दी के लोड ही उस्सी भलेआं कोल आई लन देना हा। शेर भलखोए दा आक्खन लग अच्छा इक्क बारी उस्सी फी लेई आन हून निं औं उस्सी जान देङ। |
अपने दमदार निर्देशन कन्नै तकरीबन चार दहाकें तक्कर सिने प्रेमियें दा भरपूर मनोरंजन करने आह्ले म्हान निर्माता-निर्देशक राज खोसला 9 जून, 1991 इच इस दुनिया गी अलविदा आक्खी गे। |
इस्सै सेमीनार दी खीरी कड़ी दे दरान मोहन सिंह हुंदा लिखे दा ते उंदे पास्सेआ गै निर्देशत नाटक न्यांऽ पेश कीता गेआ। |
राजी: साढ़ी गुड्डी गी सुखी रक्खेयो। तुसेगी पता ऐ इक जगा दा बूटा, दूई जगा राहना करठन ऐ। इसी अपने गै घरा दा बक्खर समझेयो। |
चारुदत्त-स्हाड़ें गुणें कारण ? [पर्दे दे पिच्छें-"इद्दर आ हुन राजे देआ सालेआ !" हुन तुगी तेरी नीचता दा पूरा-पूरा दंड थोग] |
नमीं दिल्ली, 3 फरवरी। राजधानी दिल्ली च पीने आह्लें उप्पर मंगलूर दी घटना दा कोई असर नेईं पवा रदा ते उंदी शामां उयां गै रंगें ते रोशनियें कन्नै भरोची दी ऐ जियां के पैह्ले गै ही। |
माग्गी ने मेरे पासै दिक्खेआ-ते बोली, “तुसेंई खल्ल चलदे ओई कष्ट ते नईं होग?” |
अपना क्हानियां लिखने दा सिलसला चलदा रौह्न देओ। जीवन च प्रौढ़ता दे कन्ने-कन्ने हून उंदे च पैह्लें कोला ज्यादा परिपक्वता आई गेदी ऐ। तुंदी क्हानी ‘बेदन’ पढ़ियै मिगी सेही होआ जे तुसें ते नारी मनै दियें उनें गूढ़ सच्चाइयें गी साढ़े सामनै आनी टकाया ऐ, जिनेंगी अस जनानियां होइयै बी नेईं समझी सकियां। मेरी शुभ कामना ऐ तुंदी कान्नी दा जोर दिनोदिन बधदा जा।’ |
"ओहो! ए मन्दर बी टोड़ी दी इयै तान ला करदा ऐ! बीणा उप्पर तान ते गमक हूण झटपट निकली औनी ऐ।" ओ पसोइयै बोलेआ। |
31 मई दे इस ध्याड़े गी अज्ज अस ‘तम्बाकू निषेध ध्याड़े’ दे रूप च जरूर मना करनेआं ब साढ़े देश दे नेह् केई हिस्से न जित्थै रौह्ने आह्ले लोकें गी इस गल्ल दा थोह्ड़ा जनेहा बी ज्ञान नेईं ऐ जे अस अज्ज दा ध्याड़ा यानी तम्बाकू निषेध ध्याड़ा मना करनेआं ते तम्बाकू दा सेवन करने करी असेंगी केह्ड़े-केह्ड़े नुकसान होई सकदे न। |
नमीं दिल्ली, 22 जून। वैज्ञानिकें हाल च गै इक बेह्द रहान आह्ली रपोर्ट पेश कीती ऐ जेह्दे च गलाया गेआ ऐ जे रसोईघर दे नलके ते स्लेब जां फर्श घर दे शौचालय दे नल ते फर्श थमां मते गंदे ते खतरनाक बैक्टीरिया थमां भरोचे दे होई सकदे न। एचा एना फ्लू दे संदर्भ च इनें तथ्यें उप्पर मता ध्यान देना होर जरूरी होई जंदा ऐ। |
मैलकाम —लेकन मेरे विच न कोई बी गुण नेईं ऐ। इक चंगे राजे दे जेहड़े गुण होंदे न जिया न्याय, सच्चाई, आत्म सयम, दृढ़ता, उदारता, धैर्य, दया, विनीत भाव, भक्ति बीरता ते साहसै इन्दे बिच्चा कोई बी मेरे बिच्च नेईं ऐ बल्कि में ते इक्कै बुराईएगी पता नईं किन्नै तरीके कन्नै करनां। इयां में इक्के पापे दे अन्दर नेकां पाप करने दा गुनाहगार आं। जेकर मेरो ताक्ती च ए बी होंदा जे आपसी सद्भाव ते सहयोगै दे इस मिट्ठे दुद्दे गी नरके दिआ उस बलदिआ अग्गी च सुट्टी देआं ते दुनियां दी शान्ति ते एकता गी नष्ट करने दे वास्ते इक तूफान खड़ेरी देआं तां उस्सी ज़रूर करदा। |
इक बारीं जोफड थां च घेसलू ना दा ब्राह्मण रौंह्दा हा। मुंढै थमां गै, उस्सी जादू-टूनें ते जैतरें-मैंतरें दा बड़ा शौक हा। जेलै जुआन होआ तां, ओदा ए शौक धंधै च बदली गेआ। छड़ा अपने लाकै च गै नेईं, सगोंआं आंढी-गुआंढी लाकें च बी, लोक उस्सी मन्नन लगी पेदे हे। जित्थें बी कोई, बाह्रला लाज करोआने दी लोड़ पौंदी, घेसलू दी पारत पेई जन्दी। बल्लैं-बल्लैं, इक होर गभरू भित्थू नुहाड़ै मकाबलै आई खड़ोता। घेसलू दै ओ, सक्का भरतिया हा। घरै दी गल्ल ही। लोक बी मंदेआ आखदे, जे उंदै च कदें घड़मत्त होईदा। दौन्नें गी अपने कम्मै च, छैल म्हारत ही, ते दौन्नीं श भूत-प्रेतें गी नसाने दे, इक्कै जनेह् ढंग-तरीके हे। खीर, सोची-बचारी, दौन्नीं ए निरणा कीता जे इस ग्रां च दौन्नीं दा कम्म नेईं चलना, की नेईं इक जना दूर कुतै दूऐ ग्रां जाई बस्सै। ’ बस भी केह् हा ? घेसलू की जे उमरी बी बड्डा हा ते नातै बी, इस करी नुहाड़ै भरतिये, आपूं ग्रां छुड़ने दा फैसला करी लेआ। ओ चलदा-चलदा सामनै-बंज पुज्जा, जित्थूं दा ओदा पैह्ला ग्रां साफ नजरी औंदा हा। ओ ढगलू ढलियै ‘तरमैन’ थाह्र पुज्जा। उसी जगह परसिंद आई। उस अग्गैं-पिच्छैं नजर मारी। दूर सामनै ‘सुलां’ ग्रां दी केरी लब्भै करदी ही। उस सोचेआ ए लाका ठीक रौह्ग, की जे चाचे कच्छा बी ओह्ला, ते थाह्र बी खासा दरेखड़ा ऐ। आपूं-पिच्चैं कदें बाह्न होने दा, सुआल गै नेईं इत्थैं। इंयां साढ़ा धंधा बी ठीक चलग ते हिरख-प्रेम बी बधग। उस धियाई लेआ, जे ए थाह्र जेकर थ्होई जा, तां सारें छा खरा ऐ। उनैं दिनैं ‘सुलां’ राजे राज करदे हे ते रामनगरै दा सारा लाका निक्कियें-निक्कियें रियास्तें च बंडो दा हा। हर दौं-चार ग्रांएं च, इक राजा राज करदा हा। |
‘तुस के कम्म करदे ओ?’ थोड़ी देरा परती उस आपूं गै गल्ल चलाई। में पुल्सा दे मैह्कमे च कम्म करना-मेरा निक्का नेआ परता हा। पुलस दा नां सुनियै ओ किश परसन्न जन लगन लगा। में समझेआ हा जे पुलस दा नां लैन्दे गै ओ किश डरग पर हून गै मिगी पता लगा जे पुलस दे मैह्कमें आलें बी श्रध्दा ते प्रेम दे पात्र होई सकदे न। |
ए शिरोमणि सहायता दर्पण पैहले छपे दे ‘सहायता सार’ (कुल 88 सफे) दा बिल्कुल नमां रूप ऐ। एदे च सहायता सार कोला बड़ा बधीक मसाला ऐ। एदे च ‘फुल्ल बिना डाली’ उपन्यास ते ओदे लेखक बारै खासी नमीं जान कारी दित्ती गेई ऐ। दुए परचें च बी खास करी त्रिये, चौथे ते पजमें परचे बारै नमीं सहायता समग्री देने दा जतन कीता गेया ऐ। ए सारी समग्री परीक्षा आस्तै त्यारी च टकोदी मदद देई सकदी ऐ। पर एदे आस्तै उऐ दो गल्लां जरूरी न जिन्दी चर्चा उप्पर कीती गेई ऐ। जिनें कोर्स दियां पोथियां पढ़ी दियां न, उनेई इस ‘दर्पण’ च सफलता दी मुस्कान जरूर नजरी औग। |
गोबिन्द :ए पूजा भेंट इस्सै चाली बापस करी दित्ती जा।( चली जाना)। |
कोठी दी पिछली बक्खी बाह्र कुरसियां डढ़ी दियां हियां। मां, बड्डी अराम-कुरसी पर पिट्ठ टेकियै अधलेटी दी ही। बड्डी धी कोल बेहियै सवैटर बुना दी ही, ओह्दियां कुड़ियां पिंकी ते रिंकू दौड़ियै अपनी माऊ कोल ओह्दी साढ़ी पगड़ियै आई खड़ोती दियां हियां। बड्डी कुरसी कोल पेदे टेबल पर दवाई दी बोतल खोह्ल्लियै रश्मि दवाई कप्पा च पा दी ही। बस इन्नै गै जने हे। में सारें अ’ल्ल हत्थ जोड़ियै नमस्ते कीत्ती। |
“कदी नईं बदली सकदी” कदी नीं बदली जाई सकदी। कल जिस लै अऊं दिल्ली जाने दे परस्ताबे गी लेई राजमाता दे मैहलें च गेया तां लगदा हा जे उत्थे अऊं पहली बारी गै आएया होआं तदे सारे किस ओपरो अखीं ने दिखे करदे हे। राजमाता बी किस रुखा नेया गै बोली ही। उन्दियें गल्लें च नेया रूप गै नेहा जियां अग्गें हुन्दा हा। ए तां सारे जानदे न जे ओ दुखी ऐ, उदा दुख असां सारेयां थों मता ते ऐ. पर ए दुक दूर कियां होई सकदा ? नियति दे चक्करै की पकड़ने दी कुदी समरथ ऐ। अच्छा दिखो ए अफसर के आखदा ते के नमी सिख दिंदा ऐ। पर उन्दे उप्पर बी विश्वास नईं कीता जाई सकदा। ए छड़े चमड़ी दे गोरे न दिला दे तां फिनगर न। |
जाति दा साहित्य जाति-संस्कृति दी खास अपनी हैसियत दी पन्छान बी करांदा ऐ ते अपनी कल्पनाशक्ति, कला-कौशल, सम्प्रेषन शक्ति कन्नै समाजी जीवन गी प्रभावत करियै उसी अर्थ बी दिंदा ऐ। साहित्य समाजी चेतना बी पैदा करदा ऐ ते नैतिक शिक्षा बी दिंदा ऐ। साहित्य माह्नु जीवन ते ओह्दियें पेचीदगियें गी समझने च मदद दिंदा ऐ ते सच्चाई दा नमां बोध करांदा ऐ। पर अफसोस कन्नै आक्खना पौंदा ऐ जे डोगरी समाज च साहित्य दे प्रति उदासीनता, उपेक्षा बहुत ज्यादा ऐ। जम्मू दा निकलने आह्लियें अखबारें-पत्रिकाएं च साहित्य, दे बारे च घट गै किश मिलदा ऐ-ज्यादा सियासत, मारधाड़ दियां खबरां, आर्थक मामलें बारै किश, किश सिनमा, फैशन, शखसियतां बगैरा। अंग्रेज़ी, हिन्दी उर्दू च प्रिंट मीडिया दी जिम्मेवारी बनदी ऐ जे ओह् समाज च डोगरी साहित्य बारै जानकारी साहित्य दे म्हत्तव दी समझ दा संचार करने च हत्थ बटान। स्कूलें च डोगरी दी पढ़ाई ते डोगरी माध्यम च पढ़ाई आस्तै जोरदार मुहिम चलनी चाहिदी। बुक कल्बें, पुस्तकालयें, वाचनालयें दा प्रसार करियै उत्थै डोगरी कताबें-रसालें अखबारें गी पढ़ने दा प्रबन्ध होना चाहिदा। होर बी मता किस होई सकदा ऐ। सारें कोला जरूरी एह् बी ऐ जे डोगरे पढ़े-लिखे दे लोक, डोगरी च गल्ल करने च फखर महसूस करन, भासा दा सम्मान करन। जे अस आपूं आपनी मातृभाशा दा आदरमान नेईं करगे ते दुए साढ़ी भाषा दी कि’यां इज्जत करङन। |
किशोरी :तूं इत्थुंआं खिसकने दा के लैगा ? |
मेह्नती मानु दे थार नकम्मे मानु गी तैन्त लाभ पुज्जना। |
चुप बड़ा ऐ |
“हुशेआर बनियै रौआ कर। कुतै वेटर तेरी मेजा उप्परा भांडे गै तित्तर करदा फिरै, ते तुगी पता गै नेईं चलै।” |
जित्तै गित्तै 171 रन दे लक्ष्य दा पीछा करन उतरी दी भारतीय टीम सुरेश रैना 45, रवीन्द्र जडेजा नाबाद 41 ते रोहित शर्मा 36 दी धमाकेदार पारियें दे बावजूद निर्धारित 20 ओवर इच छेह् विकेट उप्पर 161 रन गै बनाई सकी। न्यूजीलैंड दी बक्खी दा कप्तान डेनियल वेटोरी ने त्रै ओवर इच 24 रन देइयै त्रै विकेट लैते। |
पार्टी दी चुनां घोशना पत्र समिति दे सदर ते पूर्व केंद्रीय मंत्री सुखदेव सिंह ढींडसा ने शिअद सदर ते रिआसता दे उपमुक्खमंत्री सुखबीर सिंह बादल दी मजूदगी इच अज्ज इत्थें पार्टी दफ्तर इच जारी घोशना पत्र इच देश इच शांति, सांप्रदायिक सद्भाव ते भाईचारा बनाई रक्खने ते मानवता दे कल्याण गित्तै पार्टी दी प्रतिबद्धता दोह्राने दे कन्नै राश्ट्रीय एकता ते समृद्धि गित्तै रिआसतें गी होर मते अधिकार ते माल्ली स्वयात्ता प्रदान करने दी बी बकालत कीती। |
आखीर इच "मलाबी" अपने तसीए दा जिस चाली बदला लैंदी ऐ, उस बारे’च मतभेद होई सकदा ऐ पर, पाठक दी हमदर्दी "मलाबी" कन्ने बनी दी रौंदी ऐ। |
"मिगी डांस करना नेईं औंदा।" |
शैंकरै कम्बदे-कम्बदे हत्थें लमारिया चा पलास्टक दा डब्बा कड्ढियै मेजा पर टकाया ते कच्छ गै पेदी राम-कुर्सियै च लेटी जन गेआ। |
;ltb;gtइकबाल;lt/b;gt-ए किश उस थमां बद्ध ऐ। |
इत्थें एह् काबलेगौर ऐ जे रूस इच होई दी इनें दौनें देशें दे शीर्ष नेताएं दी मलाटी दा एह् मतलब नेई कड्ढेआ जाना चाहिदा जे सब किश ठीक होई गेआ ऐ ते तनाऽ घट्ट होई गेआ ऐ। इनें दौनें देशें बछकार तनाऽ उसले घट्ट होई सकदा ऐ जिसले पाकिस्तान आतंकवाद दे खलाफ सख्त कदम चुक्कियै इक जिम्मेदार राश्ट्र ते भरोसेमंद गोआंडी होने दा फर्ज नभांदा ऐ। |
"भापे नै।" |
इस लाह्के दी इक प्रमुक्ख विशेषता पंगू दे कोल सौसा दा नारायण आश्रम ऐ जिसदी स्थापना नारायण स्वामी ने 1936 इच कीती ही। शुरूआत इच इस आश्रम दी स्थापना दा उद्देश कैलास मानसरोवर तीर्थ यात्रियें दी मदद करना हा ते हुन इस आश्रम इच केईं समाजिक ते आध्यात्मिक कम्में दा संचालन कीता जंदा ऐ। इस सुंदर आश्रम इच जंगली फुल्लें ते फलें दियां दुर्लभ किस्मां लब्भदियां न। चौनें बक्खियें झरने इस आश्रम दी शोभा बधांदे न। |
कुञ्जापी दा आखना हा-“हां-हां, तूं अजैं नमां जे आयां। बझिए गी कोई अखल होऐ तां! पिछुआं जाइऐ करग पुट्ठ-सिद्ध। पर नेआ वी बझिया कुसै दिखेया नईं होना। चेतर म्हीनै दिखेयां, स्हाड़े भाण्डें च मुट्ठ धान नईं पौन देग। जोखग बी इयां जे सारे धान ओदे हिस्से च जांङन। सारे लोक मन-गै-मन उसगी गालीं दिन्दे न। इक मुट्ठ धान बी ओदे सत्तीं लैन नईं होन्दे।” |
इस सीरीज कन्नै नेई छड़े क्रिकेट जगत उप्पर शासन करने आह्ली टीम दे भविक्ख दा फैसला होग बलके एह् दौनें टीमें दे केईं खढारियें गित्तै आपसी टाक्करे दा खीरी मौक बी होग ते हर इक कोई इस मौके गी यादगार बनाने दी जीतोड़ कोशश करूग। |
इक दिन पम्पासरोवर दे कोल धनवती ते अजिनावती नां दियां दो विद्याधरियां मासै परा उसरियै थल्सै आइयां बे नरवाहनदत्त दे सामने खड़ोई गेइयां हां ।।29 |
कोह्ली साह्ब ने जोरै दा गड़ाका मारेआ। ‘चलो, तेरी अपील मंजूर करी लेई। पर फ्ही बी ध्यान रक्खेआं जे परियें दे मुल्ख जाइयै कुतै गुआची नेईं जायां।’ |
भुक्खा दी अग्गी थमां बचने आस्तै में वोल्गा दियें “गोदियें” च चली जंदा। उत्थै असानी कन्नै पन्दरां-बीह् “कोपेक” तगर दी मजदूरी थ्होई जंदी ही। गोदियें च माल लद्दने ते तुआरने आह्ले मजूरें, बेकारें ते चोर-चक्कें दा जमघट लग्गे दा रौंह्दा हा। में उन्दे च अपने-आपै गी मकदे ङारें च सु’ट्टी दित्ते गेदे लोहे दे टुकड़े आह्ला लेखा मसूस करदा। रोज-ध्याड़ी नेकां जेत-त्रिक्खे ते चुभमें तजरबे होंदे। मनुक्खै दा पूरा नंगापन सामने औंदा—सुआर्थ ते लालच दे पुतले दे रूपै च। जीवनै दे प्रति उ’नें लोकें दा रोह्, दुनियां दी हर चीजै दे प्रति उन्दी कौड़तन ते दुश्मनी दा भाव ते कन्नै गै अपने प्रति उन्दी लापरवाही—एह् सब किश मिगी चंगा लगदा हा। मेरा अपना तजरबा उन्दे कन्नै मेल खंदा हा। ओह् उस कौड़े संसारै च डुब्बी जाने दा मिगी साद्दा देआ करदा हा। ब्रेट-हार्ट क्हानियें ते सस्ते उपन्यासें दा असर उस दुनिया आस्सै मेरे अन्दर होर खिच्च बधांदा। |
जियां के अस पिच्छे एह् गल्ल स्पष्ट करी चुके दे आं जे जानसन दी रचना ‘टिम्बर’ बिच केईं अंश जां ताई˙-तुआई˙ दा किट्ठे कीते दे सेई होंदे न जां केईं पोथिए थमां किश अंशें दे अक्षरानुवाद न जां इयां गै अटकलपच्चू लाइयै किट्ठा कीते दा मसौदा ऐ पर चूंकि उसदा मुक्ख मकसद नब शास्त्रवाद दे आंदोलन गी चलाना ते अग्गें बधाना हा इस वास्ते उसदियां एह् त्रुटियां अस नजर-अंदाज बी करी सकनेआं। जिसलै उसदी ‘डिस्कवरीज’ (टिम्बर) दे पू. नं. 22-23 च रिकार्ड कीते दे संदर्भे दा उंदी गै कवता अमोर नुम्मी (नं. 101) ते स्टेपल आफ न्यूज’(नं. 103) दा अप्पूं बिच्चें मकाबला करने आं तां ए गल्ल होर मती स्पष्ट होई जन्दी ऐ। |
जेलै निलपेरूर आले बी रोहैं होइऐ उठी गे तां कुञ्जालो बोली गै पेई-“के गल्ल? जेड़ा बी कोई औन्दा ऐ उसी नां करदे ओ। आखर के सोचेया? कुड़िऐ गी इयां गै घर ब्हाली रखना ? |
र्होलू : मैंत्री होर टुरी गे शैह्र। |
देव : मम्मी, में डैडी जिन्ना महान ते है नेईं, जे आखांक में जेकिश करा करनां ओ सारें लेई चंगा ऐ। मेरे ख्याल च में डैडी दी कोशशें कन्ने इन्ना अजाद ख्यालें दा इन्सान तजरूर बनी चुकेआं, जे मिगी ए मन्नने च कोई हिचक नेईं जे मेरे कीते दे सारे कम्म शायद ठीक नेईं होंदे होन। में शायद अपने-आप दा इन्ना अच्छा जज्ज नेईं होई सकदा, जिन्ने दूए मेरे होई सकदे न, जां जिन्ना में दूएं दा होई सकनां। पर अपने पासेआ मेरी कोशश इऐ होंदी ऐ जे में हर इन्सान कन्ने उऐ-ने’आ सलूक करा, जिसदे ओ काबर ऐ. तुस केह् समझदियां ओ जे में हर लड़की कन्ने उऐ सलूक करनां जेह्ड़ा में इस कुड़ी कन्ने करा करनां। मम्मी, में तुसें गी विशवास दोआन्नां जे मिगी जेकर जिन्दगी च कोई लड़की तुन्दे आगर मिली तां में उसगी सेही आदर-सत्कार ते हिरख गदै देंग। |
टीड़ी-मीड़ि चिड़ी परतिऐ चीड़ा दी डाह्ली पर आन्नी बैठी ते पतली नेहई डाल्ली पर झूहटे झूहटन लगी। ए उसदी बड्डले दी अठमीं फराटी ही। काली चुंज, काला सिर, सूहई सूहई अक्ख, ललखैरे फंगैं च बिरले-बिरले सुहाई रंगै दे पोचे। |
तहजीब दे शैह्र लखनऊ ने फिल्म जगत गी केईं हस्तियां दित्तियां न जिंदे इच शकील बदायूंनी बी शामल न। उत्तर प्रदेश दे बदांयू कस्बे इच 3 अगस्त 1916 गी जम्मे दे शकील अहमद उर्फ शकील बदायूंगी दा लालन-पालन ते शिक्षा लखनऊ इच होई। उंदे पृर्वजें इच खलीफा मोहम्मद वासिल दे इलावा कुसै गी बी शीरी-शायरी दे प्रति कोई खास दिलचस्पी नेई ही। उंदे बब्ब चाह्न्दे हे जे ओह् पढ़ी लिखियै अच्छा कैरियर बना। इस आस्तै उनें शकील दी खातर घरै उप्पर गै उर्दू, फारसी, हिन्दी ते अरबी पढ़ाने गित्तै जरूरी बंदोबस्त करी दित्ता हा। |
इमानदारी शब्द दा अर्थ उं’दे लेई ओह् नेईं जेड़ा अस-तुस समझने आं। साढ़े आस्तै इसदा अर्थ ऐ बेइमानी दे बगैर मन-चित लाइयै कोई कम्म करने दी क्रिया जां भाव। पर उं’दे लेई इस शब्द दा अर्थ ऐ कुसै भड़ुए दी परवाह् कीते बगैर अपने फैदे दे कम्मै गी पूरी लगन कन्ने करना, चाहे इसदे च जनता दा जां सरकार दा जिन्ना मर्जो नुक्सान की नेईं होई जा। देश ते समाज सेवा दा अर्थ ऐ अपनी लुआद, अपने रिश्तेदारें ते दोस्तें-यारें दा कम्म बड़ी दलेरी कन्ने करना, की जे ओह् बी ते समाज दा गै इक हिस्सा न। देश दी खुशहाली दा अर्थ ऐ अपने घरै आह्लें दा, अपने नज़दीकी रिश्तेदारें ते मित्तरें दा हर जायज़-नजायज़ तरीके कन्ने घर भरना। मैरिट जां योग्यता दा अर्थ ऐ जोड़-त्रोड़ करियै, इंटरव्यूह् दे जादा नम्बर रक्खियै, उसदे चा अपने पुत्तरें-धीएं जां साक सरबंधियें गी इन्ने जादा नम्बर दुआने जे असली मेह्नत करने आह्ला सोचना लगी पवै जे इस पढ़ाई-लखाई दा केह् लाह् ऐ? बे घर लोकें दे शुभ-चिंतक दा मर्हक्खा लाइयै अपने ते अपने लेई शैल-शैल प्लाट लैने, ते इक-द’ऊं प्लाट उ’नेंगी बी दुआई देने तां जे उं’दी गरीब दोस्ती ते निरपक्खता दे ढोल बजदे रौह्न। कमीशनां, हेरा-फेरियां ओह् अपना जमांदरू हक्क समझदे न, पर उं’दे लच्छेदार भाशण सुनियै इ’यां सेही होंदा ऐ सारी दुनियां दा दर्द ते दुख उं’दे जिगर च गै चप्पी मारी बैठे दा ऐ। राजनीतज्ञ नेह् मर्हक्खेबाज़ होंदे न जे बड्डे कोला बड्डा मदारी जां जादूगर बी उं’दे जाल च फसे बगैर नेईं रौंह्दा। सच्च इक होंदा ऐ, ते झूठ दियां मतिया किस्मां होंदियां न। पर एह् इस सफाई कन्ने, ते इन्ने लगातार झूठ बोलदे न जे सच्च झूठ सच्च लब्भन लगी पौंदा ऐ। मेरे इ’यां आखने परा तुस मत एह् समझी लैओ जे सब्भै राजनीतज्ञ झूठे ते धोखेबाज होंदे न। |
“है नीं ठीक ? इ’यै ते गल्ल ऐ।” |
ब— जे, किश लोक दूएं लोकें गी मारन जां उंदी मौती दा सबब बनन। |
आरटिस्ट दी अक्खियें च चमक ही। उसने ‘पैलेट’(रगें आली पट्टी) गी हत्था च ङूठा फसाइयै टुक्की लेआ ते ओदे उप्पर रंगें दियें टियूबें गी खो’ल्ली दित्ता। |
तिलोत्तमा : नेईं। अस उस सन्दूका बिना शैह्र नेईं जान लगे। |
वासदेव : के मतलब ? तुसें नईं दिक्केया पैहलें ? न्यू मार्केट च, चौरंगी च थारें-थारें ढेर लग्गे दे न। |
एह् गल्ल पञ्जा’एं दे दहाके दी ऐ। 14-15 ब’रें दी उमरा तगर पुजदे अ’ऊं स्कूल च गायक, कलाकार ते दिवानै मंदर दी रामलीला दा कलाकार बी बनी गेआ हा। ते इ’यां कदें बिच्चें बारें पन्त जी दे दर्शन कुसै प्रोग्राम च होई जदे हे। ‘नमां ग्रां’ दे इक शो च में बी पार्ट कीता हा जेह्दे च पन्त जी दे इलावा राम नाथ शास्त्री ते चरण सिंह होरें बी रोल कीता हा। |
असेंगी अवार्ड थ्होआ ब पैहे निं थ्होए। ब मिगी कोई शकैत निं ऐ। |
उब्ब-खड़ुब्बे प्हाड़ पिच्छें-पिच्छें जान लगे ते हून शुरू होई पे वशाल रुलकांमे मलैम प्हाड़, जियां गैंडे दी चमड़ी होयै। |
आखिर घन्टे तकर रिपोर्ट टाइप होई गेई ते उन अपने साथी रामेश्वर दे हवाले करी ओड़ी ते थकावट दूर करने आस्तै चा दे दो कप मगवाए। इक रामेश्वर गी पेश कीता ते दूआ आपू ते फी टाइप करन लगी पेई। इसलै गै टैलीफोन दी घन्टी बज्ज़ी। रामेश्वर ने सुनेया ते आखेया, “निशा ए तेरा फोन ऐ।” |
साधु : बेटा, जिस सुख-सुबधा गी तूं तुप्पना उसदा अध्यात्म कन्ने बैर नेईं ऐ। सिर्फ तेरे सोचने ते करने च जेह्ड़ा फर्क ऐ उयै दौनीं विचारधाराएं गी इक-दूए दे बरोध इच खडेरी दिन्दा ऐ। कुसै सुख दा पात्तर होए बगैर जां कुसै सुबधा दा अधिकारी होए बगैर, उसदे भोग दा हक्क मंगना गै साढ़े भारती समाज दा इक रोग बनी गेदा ऐ। |
दूआ-राजा लोकें कन्ने एड्डे तौले थोड़ा मिलन हुन्दा ऐ। समां गै मिलै तां गल्ल बनदी ऐ। |
औगड़ : (तनज कन्ने) अच्छा ! नंग्गी तलवार हत्थें बिच थम्मीऐ तूं ओदे कन्ने अमन शान्ति दी गल्ल चलाने आसतै बलगा करनै। |
कां हिरण्यक दी जान पछान कराँदे होई आक्खन लगा-"मित्तर मन्थर ! इन्दा आदर सत्कार खास करियै करेओ:- कीजे एः बड़े पुन्नात्मा, दया दे सागर ते चूहें दे राजा हिरण्यक मेरे मित्तर न। जेकर शेष भगवान बी अपनी दऊं हजार जीभें कन्ने इन्दे गुण गान लगन, तां ओ: बी सफल नेईं होङण"। ए: आक्खियै कां ने कबूतरें दे राजे चित्रग्रीब आली सारी क्हानी सनाई दिती। मन्थर ने बड़े प्रेमै कन्ने हिरण्यक दा आदर-सत्कार कीत्ता ते आक्खेआ- "मित्तर ! इस निर्जन बनै च थुआड़े औने दा के: कारण ऐ ?" हिरण्यक ने आक्खेआ "सुनानाँ, तुस सुनो "- |
पिछले लोकसभा चुनां इच नमीं दिल्ली सीट उप्पर कांग्रेस दे अजय माकन ने भाजपा दे जगमोहन गी पराजित कीता हा। |
दिक्खां में, ए कृष्ण भला के करी सकदा ऐ ? |
ए बड़ा मार्मक प्रसंग ऐ धोबनी दा। इत्थें केई सुआल उठदे न, यां-क्या इस गीतै च कोई इतिहाक जां घटनागत सचाई ऐ? पूरे डुग्गर इसदे सीमांती क्षेत्रें च इस गीतैं दे प्रचलन थमां लगदा ऐ जे जरूर इसदे अच्छें कोई सच्च रेहा होग। तां गै लोक-मानस दी जीभै-जीभै पर धोबनी व्यथा मुखर होऐ करदी ऐ। डुग्गर धरतरी बलिदानें दी धरती ऐ- श्हीदें जा-बेंतियें दे स्मारक-उंदे गीत-कारकां अदि इसदा सबूत न। |
दो जमीदार जेलै मिलदे तां पैरियें ते पुलियें दी गल्ल करदे। उन्दी गिनतरी खासी ही। उनें गी हून अपना अग्गा-पिछा कख नईं सुजदा। इरख-मलाप बी नईं हा। कूने बोलने दा ढंग बी बदले दा हा। नमीं सरकार ए के करग?....इऐ सारें दा सवाल हा। |
भारत ने इस गित्तै पाकिस्तान दे सामने इक समें सीमा बी रक्खी दित्ती ऐ जिसदे अंदर उसगी आतंकवाद दे खलाफ सक्त कदम चुक्कने होङन ब सभनें थमां बड्डा सुआल इक बारी फ्ही मूंह् बाकियै खड़ोते दा ऐ जे क्या भारत दी नसीह्त उप्पर अमल करदे होई पाकिस्तान इक अच्छे गोआंडी होने दा फर्ज नभांदा ऐ जां फ्ही एह् इस्लामी देश भारत दे प्रति अपने उस्ससै पुराने रवेइये गी कायम रखदा ऐ। इस सुआलै दा जवाब तां हालांके भविक्ख दे गर्भ इच ऐ ब पूरी दुनिया दियां नजरां उसदे जवाब उप्पर लग्गी दियां न। |
सेनापति :स्हाड़ें बजुर्गें बड़ी श्रद्धा भगती लेइयै इनें तरीकें कन्ने देव-अराधना कीती ऐ-तुस उनें सारे दा अपमान करना चाहंदे ओ ? |
बक्ख-बक्ख विशें पर सर्वे परक शोध करने आस्तै सूचकें दी संख्या बी बक्ख-बक्ख होंदी ऐ। भाशा विज्ञान सरबन्धी सर्वेक्षण च सूचकें दी गिनती घट्ट नेईं होनी चाहिदी। की जे इस चाल्ली दे सर्वे च कईं चाल्ली दियां स्पश्टतां लाजमी होंदिंयां न, जिन्दा दारोमदार बक्ख-बक्ख वर्ग दे सूचकें, बक्ख-बक्ख बरेस दे सूचकें, बक्ख-बक्ख व्यवसाय दे सूचकें, बक्ख-बक्ख जाति दे सूचकें, बक्ख-बक्ख परिवेश-म्हल्ले आदि के सूचकें दी भाशा पर होंदा ऐ। सूचकें दी संख्या निश्चत करदे होई इ’नें गल्लें गी सामने रक्खेआ जन्दा ऐ:- |
["इक" फ्रीज होई जंदा ऐ। पल भर मगरा सब्बै पातर हरकत च औंदे न, जेह्ड़े लम्मे पेदे हे उब्बी उठी खड़ोंदे न। सारे जने "दो" गी बड़े आदर-सम्मान कन्नै मिलदे-कुआलदे न। "राम-राम भाइया जी, पापा जी" बगैरा दे प्रसंग सनोचदे न।] |
बन्ने पारा घुसपैठ दे इस नमें तौर तरीके ते बदधी घटनाएं सुरक्षा एजेसियें दे कन्न खड़े करी दित्ते न ते उनेंगी एह् सोचने गी मजबूर करी दित्ता ऐ जे कुसै आतंकवादी जत्थे गी बड़ने दे पैह्ले एह् कोई ‘रेकी ड्राइव’ ही जां फ्ही मारे गेदे घुसपैठियें कोई मुजाहिद्दीन जां आतंकवादी हे जिनेंगी कुसै खास मकसद कन्नै भारतीय बन्ने च भेजेआ गेआ हा। |
रामप्रकाश: जाना बी कियां निं तुसैं। |
ते होर बी केई अंगरेज कवियें ते साहित्यकारें दियां रचनां इम गल्लै दी तसदीक करदियां न जे, ‘काव्य दी रचना काव्य नमित्त नेई, जीवन लेई होई ही।’ इस्सै तत्थ गी अंगरेज प्रगीतकार ‘शैले’ नै बड़ी खूबसूरती कन्ने इस चाल्ली सम्पुट कीता दा ऐ- |
पहरेदर (1) : कियां दिक्खी सकदे न ओ, |
सरपैच सेवक राम, जिस बेलै अस शैह्रा आवै दे हे, असें गी ए दिक्कियै बड़ा चवात लग्गा जे पुलसा ने मनोरथ राम होरें गी ते स्वामी गी फड़े दा हा। |
सहारनपुर, 21 मइ। शरीर गी किश गै क्षणें च झुलसा देने आह्ली गर्मियें दी प्रचंड धुप्प कन्नै भाएं माह्नूएं सुआस्थ होने दी बजाए उल्टे बमार पेई जा ब प्राचीन ग्रंथ अथर्ववेद च बडलै धुप्प स्नान दिल गी सुआस्थ रक्खने दा कारगर तरीका दस्सेआ गेआ ऐ। ओह्दे च गलाया गेआ ऐ। ओह्दे च गलाया गेआ ऐ जे जेह्ड़े माह्नू सूर्योदय दे समें सूरज दी लाल किरणें दा सेवन करदा ऐ उसी दिल दा रोग कदें नेईं होंदा। |
सुनेआ हा कुतै सिरीनगर च....। |
चम्पा देवी : रोग गै खलासी नईं छोड़दे। |
छैल्लो उस खड्डा गी दिक्खी जारदा हा जेहकी कुतै नीली सरब्ब लब्भा करदी ही ते कुतै बर्फ चिट्टी कुतै छम्बैं दी गड़गज्ज पेदी ही ते कुतै चिट्टिआं चिट्टिआं फुहारां खिल्लरी दिआं हिआं। छैल्लो गी कुतै-कुतै चिट्टे चारै आले चिडू नजरी आई जंदे ते ओ उनेंगी दिक्खन लगी पौंदा। कनेह चिडू न, जख ठंडे पानिआ च गोते मारी जारदे, छम्बैं च खड़ोई जारदे, फुहारैं च सिज्जी जारदे, डजचिट डजचिट बोली बोली जारदे, कदैं पालै च चुंजा मारी जारदे, कदैं पिलछी भरोचे तरैहटने कुप्पड़ैं पर फुम्मनिआं पाई जारदे, डंड बैठकां कड्डी जारदे, छाती बर्फ चिट्टी मनो चारै दा सुच्चापन लश्काई जारदे, दुम्ब परेडी, चुंज खलेडी, पानिआ च डुब्बी डुब्बी किछ खाई जारदे। |
इस फैसले दे तैह्त वाशु भगनानी दी ‘कल किसने देखा’ इस शुक्करवारें प्रदर्शित कीती गेई। भगनानी दे पुत्तर जैकी ते सुरगबासी निर्माता मनमोहन देसाई दे परोआर दी वैशाली देसाई गी इस फिल्म इच लांच कीता गेआ ऐ। |
स’ञां दे 8 बजे |
देश इच 25 थमां लेइयै 35 ब’रें दी उमर दे मतदाताएं दी गिनतरी सब्भनें थमां मती ऐ ते स्वाभाविक रूप कन्नै क्रिकेट दे दीवाने मुल्क दी पंछान रक्खने आह्ले भारत इच मते लोक इनें दिनें अपनी शाम आईपीएल कन्नै बिताना गै पसिंद करदे न। |
"तुस सब्भै चली जाओ, में इत्थैं रौह्ङ।" |
उद्दे अंदरे दा लावा अजें बी उस्सै चाल्ली हा चलै रदा अंदरो-अन्दर। बाह्रे दा शांत बो अन्दरे दा भखे दा। बाह्रै दा सेही नेई हा होंदा बो बाह्रली शकल दिक्खियै कोई ए नेईं अक्खी सकदा जे ओ अन्दरे दा बी इयो नेआ ऐ। आन्दर ते बाह्र च फर्क ऐ ठीक धरती आला लेखा। ए बस्स शिव गै जानदा हा जे उद्दै अन्दर केह् होरदा ऐ। केह् बीतैं दी ऐ ओदे मनें उप्पर। |
दौएं जने अग्गें मसाफर ते पिच्छें शेर चली पे। जंदे-जंदे रस्ते च इक ढल्लनी दा बूटा ल’ब्बा तां मसाफर उसी गलान लगा-भाई साढ़ा न्यांS कर। में इसी पिंजरे चा बाह्र कड्ढेआ ते ए हून मिगी गै खाने लेई आखा दा ऐ। तां ढल्लनी दा बुटा गलान लगा-जे, तूं माह्नू ऐं, ते देआ दे काबल नेईं। तेरे-जनेह् माह्नू गै भखी दी दपैह्री मेरी छामां आइयै बौंह्दे न ते जिसलै थोड़ा परसा ठंडोदा ऐ तां मिगी गै पत्थर-गीटे मारदे न। ए शेर ठीक गै आखदा ऐ के तूं माह्नू ऐं इसलेई देया दे काबल नेईं। |
आस्ट्रेलिया गी लगातार दूई हार दे कन्नै गै ट्वेंटी-20 विश्वकप दे पैहले उस्सी अपने पैह्ले मैच इच वेस्टइंडीज़ दे खलाफ सत्त विकेट कन्नै शर्मनाक हार दा सामना करना पआ हा। |
श्रीनगर, 8 फरवरी। हालांके अजें लोकसभा चुनाएं दे कार्यक्रम दी घोशना होना बाकी ऐ ब रिआसती दे किश राजनीतिक हलकें च इस गल्ला गी लेइयै बैह्स दी शुरूआत होई गेई ऐ जे हाल च होए दे विधानसभा चुनाएं दरान होए दे 61 फीसदी मतदान गी दिक्खदे होई अलगाववादी संगठने पास्सेआ इनें चुनाएं दा बहिश्कार कीता जाग जां नेईं। |
’जी में क्हीमी करनां, मेरे घर रताह्ला न जे मन्नो तां चलो साथें-साथें ते मजोड़ी दे थाह्र रताह्ल गै रौह्गे किट्ठे। बत्ता केईं जड़ी-बूटियां औनियां न थोड़ा-मता अऊं बी दस्सङ।’ |
ओमी- गालां की कढदे ओ पंत जी। सच्ची सनाना रोह् नेई बुज्झेओ। मालां देवी गी दिखदे सार गै पता नेईं मिकी के होई जन्दा ऐ! |
मामा जी, के करां ? |
[महाराज औन्दे न] |
भारत दी बक्खी दा इंशात शर्मा ने चौं ओवरें इच 25 रन देइयै चार विकेट लैते। हरभजन, प्रज्ञान ते आर पी गी इक इक विकेट थ्होआ। |
मेंगलूर दे शराबखानें च जनानिएं गी कुट्टने ते अपमानित करने लेई नां रोशन करी चुके संगठन श्रीराम सेना ने इस मौके आस्तै अपने आप गी ‘थानेदार’ दी भूमिका आस्तै तैयार करी लैत्ता ऐ। इस संगठन ने खुलेआम घोषणा कीती ऐ जे ओह् वेलेंटाइन डे मनाने आह्लें गी सबक सखाग ते जेहड़ा बी जोड़ा मोहब्बत दा इजहार करदे नजर औग, ओह्दा ब्याह् करोआई दित्ता जाग। |
दर्शन :मेह्रबानी मास्टर जी, अज्ज असें जरूरी परती जाना उठी बलौरे गी ते कल्ल फिरी बड्डलै जम्मू पुज्जना। |
भोपाल, 24 मार्च। भारतीय सीनियर हाकी टीम दे चीफ कोच हरेन्द्र सिंह ने गलाया ऐ जे वर्तमान राश्ट्रीय टीम गित्तै संभावित 25 खढारियें इच तजरबेकार ते नौजुआन प्रतिभाशाली खढारियें दा बेह्तर सामंजस्य ऐ। |
राजी: नोकरें-चोकरें गोचरै नईं इसी छोड़ेयै। गड्डे दा हिरख मिली जा ए सेवा-दारे दे सुखै कोला बद्द ऐ। |
जगदीश: (शराबी अदा च, कुर्सी उप्पर बैठे दा ऐ) कौल साहब-‘डौंट वरी’-ओ फ्रिज कल शाम तगर तुंदै घर पुज्जी जाग। अगर तुस साढ़ी दोस्ती लेई इन्ना करी सकदे ओ ते, हुजूर, साढ़ी जान हाज़र ऐ तुंदे लेई। कौल साह्ब ‘नाऊ शो द बाटम ऐंड वन मोर व्हीस्की’-वेटर दो ‘लार्ज व्हीस्की’-ते दिक्ख पानी बिलकुल नेई। हिच्च...हिक्क...। |